બનારસ હિન્દુ યુનિવર્સિટી બહારના લંકા ચોક ખાતે BJP અને AAPના કાર્યકરો વચ્ચે ગઈ કાલે છુટ્ટા હાથની મારામારી થઈ હતી. નરેન્દ્ર મોદીને વારાણસીમાં જાહેર સભા યોજવાની પરવાનગી નહીં આપવાના નિર્ણય સામે BJPના કાર્યકરો પ્રદર્શન કરી રહ્યા હતા ત્યારે AAPના કેટલાક કાર્યકરો ઝાડુ લઈને પ્રદર્શન સ્થળે આવી પહોંચ્યા હતા અને તેમણે અરવિંદ કેજરીવાલતરફી સૂત્રોચ્ચાર કર્યો હતો. BJPના અનેક ટેકેદારોએ તેમને ખદેડવાનો પ્રયાસ કર્યો હતો એમાં ઝપાઝપી થઈ હતી અને પછી મારામારી થઈ હતી. પોલીસ અને અર્ધલશ્કરી દળોએ ઝડપથી પરિસ્થિતિ પર કાબૂ મેળવી લીધો હતો.